(Хадыка: ) "Сярод тых ідэяў, што выказаў Лукашэнка, безумоўна, кідаецца ў вочы спроба выставіць сябе незалежным кандыдатам. Сацыёлягі вылучаюць тры паняцьці: Лукашэнка, Антылукашэнка — кандыдат ад апазыцыі і кандыдатура, якую называюць незалежнай. Згодна сацыялягічным апытаньням гэты гіпатэтычны, штучна скроены, так званы незалежны кандыдат зьбірае найбольшую колькасьць прыхільнікаў. І вось спрабуючы скарыстацца жаданьнямі электарату, Лукашэнка імкнецца навесіць на сябе гэтую лейбу, візытоўку незалежнага кандыдата. Хаця ягоная залежнасьць хаця б ад Масквы была відавочнай".